फेशियल
यह सुझाव दिया जाता है कि इस लेख या भाग का फेसियल के साथ विलय कर दिया जाए। (वार्ता) फेशियल एक तरह का सौंदर्य उपचार (ट्रीटमेंट) होता है, जो चेहरे पर किया जाता है। फेशियल मुख्यतः ५ चरणों (स्टेप्स) में किया जाता है। जिनमें त्वचा की सफाई (क्लीनिंग), स्क्रब करना, भाप देना, क्रीम या लोशन से त्वचा की मसाज करना, तथा फेशियल मास्क लगाना शामिल हैं। फेशियल से दाग-धब्बे, झुर्रियाँ, मुहाँसें, शुष्क त्वचा, तथा एक्ने जैसी त्वचा सम्बन्धित समस्याओं को कम किया जा सकता है। फेशियल का चुनाव अपनी त्वचा के प्रकार के हिसाब से करना चाहिए। फेशियल के बहुत से प्रकार होते हैं, जो अलग-अलग त्वचा की समस्याओं के हिसाब से बने होते हैं। जिनका इस्तेमाल कर के त्वचा को सुन्दर और कांतिवान बनाया जा सकता है। फेशियल रुपी इस सौंदर्य उपचार को हाथों  तथा मशीन दोनों ही तरीकों से किया जाता है। यह मुख्यतः पार्लर एवं ब्यूटी स्टूडियो में किया जाने वाला उपचार है। जो फेशियल करने की प्रक्रिया में प्रवीणता रखता हो उससे ही फेशियल उपचार लेना चाहिए अन्यथा गलत तरह से किया गया फेशियल त्वचा पर अच्छे प्रभाव की जगह गलत प्रभाव डाल सकता है।